Elevii se reîntorc la școală, miercuri, 8 mai, când încep cursurile celui de-al cincilea modul. În mai din acest ultim modul au loc evaluările pentru elevii claselor a II-a, a IV-a și a VI-a.
Evaluare Națională clasa a II-a:
-13 mai – Limbă și comunicare – scris
-14 mai – Limbă și comunicare – citit
-16 mai – Matematică și Științe ale naturii
Evaluare Națională clasa a IV-a:
-21 mai – Limba Română
-22 mai – Matematică
Evaluare Națională clasa a VI-a:
-28 mai – Limbă și comunicare
-29 mai – Matematică și Științe ale naturii.
Anul școlar 2023-2024 se încheie pe 21 iunie 2024, potrivit calendarului oficial. Elevii din anii terminali, a VIII-a și a XII-a, vor încheia anul școlar mai repede, pe 14 iunie absolvenții de gimnaziu, respectiv pe 7 iunie, absolvenții de liceu.
Evaluarea Națională clasa a VIII-a
Prima probă din cadrul examenului de evaluare națională este cea scrisă la limba română, pe 25 iunie.
Calendar evaluare națională:
-11 – 14 iunie: înscrierea la evaluarea națională
-25 iunie: proba scrisă la limba română
-27 iunie: proba scrisă la matematică
-3 iulie: afișarea rezultatelor înaintea contestațiilor (până la ora 14:00)
-3 iulie (orele 16 – 19) și 4 iulie 2024 (ora 08:00 – ora 12:00): depunerea contestațiilor
-9 iulie: afișarea rezultatelor finale după soluționarea contestațiilor.
Admitere liceu
Înscrierile pentru admiterea la liceu, în 2024, vor începe pe 11 iulie, iar repartizarea candidaților are loc pe 24 iulie. Media gimnazială va fi primul criteriu de departajare pentru elevii cu medii egale de admitere, potrivit ordinului de ministru.
Calendar admitere liceu:
-11 – 12, 15 – 22 iulie: completarea opțiunilor în fișele de înscriere de către absolvenții clasei a VIII-a și de către părinții acestora, asistați de diriginții claselor a VIII-a;
-11 – 12, 15 – 19 iulie: introducerea în baza de date computerizată (în aplicația informatică centralizată) a datelor din fișele de înscriere;
-11 – 12, 15 – 19 iulie: verificarea de către părinți și candidați a corectitudinii datelor din fișa listată de calculator, corectarea eventualelor greșeli în baza de date computerizată și listarea fișelor corectate din calculator, operațiuni ce se vor realiza utilizând aplicația informatică centralizată
-22 iulie: termenul-limită pentru transmiterea bazei de date de la centrele de înscriere la centrul de admitere județean, precum și a listei absolvenților care nu participă la repartizarea computerizată, prin confirmarea operațiunilor specifice în aplicația informatică centralizată
Predarea/transmiterea de către comisia din centrul de înscriere a fișelor de opțiuni originale la centrul de admitere județean;
-22 iulie: transmiterea bazei de date de la centrele de admitere județene la Centrul național de admitere prin confirmarea, de către acestea, a finalizării operațiunilor specifice, în aplicația informatică centralizată;
-23 iulie: verificarea și corectarea eventualelor erori din bazele de date, precum candidați aflați în baza de date pentru admiterea computerizată și care au fost deja admiși la liceele la care se susțin probe de aptitudini etc., de către Comisia națională de admitere și comisiile de admitere județene; transmiterea modificărilor la comisia națională;
-23 iulie 2024: corectarea erorilor și confirmarea încheierii modificărilor în aplicația informatică centralizată;
-24 iulie: repartizarea computerizată în învățământul liceal a absolvenților clasei a VIII-a care nu împlinesc 18 ani până la data începerii cursurilor anului școlar 2024 – 2025 și comunicarea rezultatelor candidaților repartizați computerizat în învățământul liceal. În aceeași zi se va afișa în unitățile de învățământ gimnazial lista cu locurile neocupate în unitățile de învățământul liceal din județ;
-25 – 30 iulie 2024: Depunerea dosarelor de înscriere la școlile la care candidații au fost repartizați;
-30 iulie: transmiterea de către unitățile de învățământ liceal a situației locurilor rămase libere în urma neînscrierii candidaților admiși în această etapă de admitere;
-31 iulie – 2 august: Rezolvarea de către comisia de admitere județeană/ a municipiului București, a situațiilor speciale apărute după etapa de repartizare computerizată
Bacalaureat 2024
Elevii de clasa a XII-a vor încheia cursurile pe 7 iunie, după care, la scurt timp vor intra în examenul de bacalaureat:
-3 – 7 iunie: înscrierea candidaților la prima sesiune de examen;
-17 – 19 iunie: evaluarea competențelor lingvistice de comunicare orală în limba română – proba A;
-19 – 21 iunie: evaluarea competențelor digitale – proba D;
-25 – 27 iunie: evaluarea competențelor lingvistice într-o limbă de circulație internațională – proba C;
-1 iulie: limba și literatura română – proba E.a) – proba scrisă;
-2 iulie: proba obligatorie a profilului – proba E.c) – proba scrisă;
-4 iulie: Proba la alegere a profilului și specializării – proba E.d) – proba scrisă;
-8 iulie: Afișarea rezultatelor la probele scrise până la ora 12.00) și depunerea contestațiilor în intervalul orar 12.00 – 18.00;
-9 – 11 iulie: rezolvarea contestațiilor;
-12 iulie: afișarea rezultatelor finale.
Angela Croitoru